**REGLAMENTS**

Rīgā

|  |  |  |
| --- | --- | --- |
|  Datums skatāms laika zīmogā | Nr. | 1-5e/20/11 |

**Grozījumi Izglītības un zinātnes ministrijas 2019.gada 21.janvāra**

**reglamentā Nr.1-5/19/2 “Izglītības un zinātnes ministrijas reglaments”**

Izdarīt Izglītības un zinātnes ministrijas 2019.gada 21.janvāra reglamentā
Nr.1-5/19/2 “Izglītības un zinātnes ministrijasreglaments” šādus grozījumus:

1. Izteikt 8.11. apakšpunktu šādā redakcijā:

“8.11. Iekšējā audita un risku vadības nodaļa;”.

2. Papildināt reglamentu ar 21.7. apakšpunktu šādā redakcijā:

“21.7. uzrauga un uzlabo iekšējās kontroles sistēmu struktūrvienības funkciju īstenošanai, tostarp nodrošina struktūrvienībā risku pārvaldību.”.

3. Izteikt 23. punktu šādā redakcijā:

“23. Ministrija nodrošina valsts pamatfunkciju nodrošināšanai un Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai paredzēto programmu/ apakšprogrammu vadību un īstenošanu. Par programmu / apakšprogrammu vadību un projekta īstenošanu atbildīgo amatpersonu nosaka ministrijas iekšējos normatīvajos aktos.”.

4. Svītrot 28.10. apakšpunktā vārdus “Studiju un zinātnes administrāciju,”.

5. Papildināt reglamentu ar 28.12. apakšpunktu šādā redakcijā:

“28.12. īsteno apsaimniekotāja funkcijas Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda programmas „Pētniecība un izglītība” īstenošanā.”.

6. Izteikt 29.1. apakšpunktu šādā redakcijā:

“29.1. sagatavo ministrijas ikgadējā konsolidētā budžeta un tā grozījumu projektu, atbilstoši kompetencei piedalās ministrijas budžeta izdevumu pārskatīšanas procesā, kā arī koordinē ministrijas budžeta izpildes uzraudzību.”.

7. Aizstāt 29.3. apakšpunktā vārdus “politikas iniciatīvu izstrādi” ar vārdiem “prioritāro pasākumu pieteikumu iesniegšanu”.

8. Papildināt reglamentu ar 29.10. apakšpunktu šādā redakcijā:

“29.10. nodrošina grāmatvedības uzskaiti un normatīvajos aktos noteikto grāmatvedības un citu pārskatu sagatavošanu ministrijas padotībā esošajām iestādēm ar centralizētu grāmatvedības funkciju.”.

9. Svītrot 32.1. apakšpunktā vārdus “, kā arī nodrošina iepirkumu informācijas publiskošanu ministrijas tīmekļvietnes sadaļā “Publiskie iepirkumi”.

10. Izteikt 33.2., 33.8. un 33.20. apakšpunktu šādā redakcijā:

“33.2. nodrošina Latvijas ilgtspējīgās attīstības stratēģijas līdz 2030. gadam, Eiropa 2020 – stratēģijas gudrai ilgtspējīgai un integrējošai izaugsmei un Latvijas nacionālās reformu programmas „ES 2020” stratēģijas īstenošanai aktualizāciju un izpildes pārraudzību;

33.8. koordinē ministrijas sadarbību un pārstāvību Eiropas Savienības institūcijās un citās starptautiskajās institūcijās un organizācijās, tai skaitā Ekonomiskās sadarbības un attīstības organizācijā;

33.20. koordinē un nodrošina atbalsta sistēmu darbā ar jaunatni, kā arī īsteno pasākumus jaunatnes darbinieku un jaunatnes lietu speciālistu profesionālās kompetences paaugstināšanai;”.

11. Papildināt reglamentu ar 34.17. apakšpunktu šādā redakcijā:

“34.17. nodrošina Eiropas Profesionālās izglītības attīstības centra (*Cedefop*) izveidotā profesionālās izglītības uzziņu un pieredzes apmaiņas tīkla *Refernet* nacionālā kontaktpunkta darbību.”.

12. Izteikt 36.1. apakšpunktu šādā redakcijā:

“36.1. īsteno Eiropas Savienības struktūrfondu un Kohēzijas fonda vadības likumā un Eiropas Savienības struktūrfondu un Kohēzijas fonda 2014.—2020. gada plānošanas perioda vadības likumā noteiktās atbildīgās iestādes funkcijas;”.

13. Aizstāt 36.4. apakšpunktā vārdu “veikt” ar vārdu “veic”.

14. Izteikt 36.9. apakšpunktu šādā redakcijā:

“36.9. sākot ar 2021. gada 1. janvāri nodrošina ikgadējo Eiropas Savienības struktūrfondu 2007. - 2013. gada plānošanas perioda projektu papildinošās saimnieciskās darbības uzraudzību visā to dzīves cikla periodā.”.

14. Papildināt reglamentu ar 36.10. apakšpunktu šādā redakcijā:

“36.10. īsteno Eiropas Savienības struktūrfondu 2021. – 2027. gada plānošanas perioda plānošanas funkciju.”.

15. Izteikt 37. punktu šādā redakcijā:

“37. Iekšējā audita un risku vadības nodaļa:

37.1. veic uz risku novērtējumu balstītus plānotus iekšējos auditus ministrijā un tās padotībā esošajās iestādēs;

37.2. izstrādā un iesniedz valsts sekretāram apstiprināšanai iekšējā audita stratēģisko plānu, gada plānu un darbības pārskatu par iepriekšējo kalendāro gadu;

37.3. sniedz valsts sekretāram informāciju par iekšējās kontroles sistēmas trūkumiem un ieteikumus par nepieciešamajiem uzlabojumiem iekšējās kontroles sistēmā ministrijā un tās padotībā esošajās iestādēs;

37.4. koordinē sadarbību un informācijas apmaiņu ar Valsts kontroli un ārējiem auditoriem;

37.5. uzrauga Valsts kontroles revīziju un ārējo auditoru ieteikumu ieviešanu ministrijā un tās padotībā esošajās iestādēs;

37.6. nodrošina kontroli par risku vadības ieviešanu un uzturēšanu ministrijā un tās padotībā esošajās iestādēs.”.

16. Papildināt reglamentu ar 39.6. apakšpunktu šādā redakcijā:

“39.6. nodrošina personālvadības funkciju ministrijas padotībā esošajās iestādēs, kurās centralizēta personālvaldības funkcija.”.

Saskaņots (datumu skatīt laika zīmogā) ar izglītības un zinātnes ministri I.Šuplinsku.

Valsts sekretārs J.Volberts

Sadale: 1 – lietā

Rimša 67047892

Kristine.Rimsa@izm.gov.lv

Dambīte 65804934

Daiga.Dambite@izm.gov.lv